Mads og kæresten regnede med, at de kunne få offentlig hjælp i de to måneder, der går fra de sluttede deres HTX, til deres universitet begynder. De kan de bare ikke

- Jeg er en ung mand på 20 år, der skriver på baggrund af læserbrevet fra Camilla omkring den manglende SU efter en ungdomsuddannelse.

- Min kæreste og jeg står i den samme lidt penible situation, dog med et lidt andet udgangspunkt/vinkel.

Vi vil på universitet og er flyttet til en anden by

- Vi har begge gennemført STX-uddannelsen denne sommer, og vi har besluttet os for at læse videre direkte fra vores ungdomsuddannelse til en videregående uddannelse.

- Da vi begge vil læse på universitetet, har vi været nødsaget til at flytte til en anden by, da vi kommer fra Randers, der ikke just er en universitets by.

- Valget faldt på Aalborg og vi flyttede den 1/7.

Regnede faktisk med at være berettiget til offentlig støtte

Sådan indleder 20-årige Mads W et brev til Ekstra Bladet om det problem, man kan havne i når man modtager SU - og afslutter et studie i juni, og først begynder et nyt i august/september.

Se også: 19 årige Camilla til kommunen: Ingen kan jo leve uden penge

Problemet - som også er kendt som SU-hullet - skabte livlig debat på nationen!, da 19-årige Camilla fortalte om sine vanskeligheder ved pludselig, at mangle en 'månedsløn'. Og nu vil Mads og kæresten også fortælle om deres SU-hul. Brevet fortsætter derfor således

Se også: 16-årig rasende over 19-årigs SU-brok: Find dig et arbejde

- Den penible situation opstår, da vi faktisk regner med, at vi er berettiget til SU eller en anden form for offentlig støtte de 2 måneder, der er imellem ungdomsuddannelsen og den videregående udannelse.

Chok over nej: Det er jo os, der skal bære samfundet videre

- Det er et decideret chok, da vi opsøger jobcentret i Aalborg for hjælp, og vi blot får en pjece omkring ydelserne, der ikke gælder os som trods alt skal bære det fremtidige samfund, men herimod er der rigeligt med ydelser til folk, der vælger at lave ingenting efter en ungdomsud-dannelse.

- Hvad er det for et elendigt incitament til os unge menneesker, som af nærmest alle partier bliver opfordret til uddannelse, uddannelse og mere uddannelse?

Man skal vel ikke straffes for at ville uddanne sig

- Man skal vel ikke straffes for at ville uddanne sig og belønnes for ikke at ville uddanne sig?

- Jeg kan forstå, at der i den fornævnte Camillas situation - som bor hjemme - ikke skal råbes vagt i gevær, men i vores situation, synes jeg herimod der skal skydes.

- Dette skud er rettet mod de elendige tvetydige politikere, som på en side vil have unge på videregående uddannelser, og hurtigere igennem end nogensinde ifølge fremdriftsreformen, men på den anden side gider de ikke give incitamentet til uddannelsen, men herimod gør de sådan vi unge mennesker starter vores voksenliv i en gæld.

Vi havde sparet op - men indskuddet er 25.000

- Min kæreste og jeg bor nu i en lejlighed med en husleje på 4000,- , men den eneste indkomst vi har er mit job, der tilmed ligger i Randers, så jeg er nødsaget til at tage toget.

- Så vil skeptikere nok sige 'Så kunne i have sparet op', og 'Hvorfor finder din kæreste ikke bare et arbejde', men til dette skal siges, at vi har sparet op, men med et indskud på 25.000,- og møbler er det begrænset, hvor langt en opsparing fra et studiejob rækker.

Og det er ufatteligt svært at finde et arbejde

- Til det andet spørgsmål vil jeg sige, at det simpelthen rent økonomisk ikke kunne betale sig for min kæreste at transportere sig fra Aalborg til Randers på hendes tidligere arbejde, rent lønmæssigt.

- Herudover er det, hvis folk ikke har opdaget det, ufatteligt svært for unge over 18 år, at få et arbejde, og dette er tilmed i vores situation i en helt ny by, så netværket er stærkt begrænset.

Så klagen ligger i at vi ikke kan få offentlig ydelse i 2 måneder

- Så min klage ligger i, at os udeboende, der tilmed er flyttet til en ny by for at tage os en videregå-ende uddannelse, ikke kan få en form for offentlig ydelse mellem ungdomsuddannelsen og den videregående uddannelse.

- Hvis jeg må komme med et løsningsforslag, skulle det være, at det modsat i dag, skal være dem der starter på en videregående uddannelse, og oven i købet er udeboende, der får en offentligstøtte i kun 2 måneder, frem for dem som vælger ikke at lave noget, og risikere at sidde på offentligs tøtte resten af deres liv, skriver Mads W.

Hvad tænker du? Skal man straffes for at begynde på en videregående uddannelse umiddelbart efter man har bestået sin ungdomsuddannelse?